**16/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. szeptember 6-i munkaterv szerinti, nyílt üléséről*

*Tfik-ban való rögzítés: 2022. szeptember*

**Mellékletek:**

1.)Meghívó

2.) Jelenléti ívek

3.) Beszámoló a lejárt határidejű határozatok végrehajtásáról

4.) Rendelet-tervezet - Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 2. sz. módosításáról

5.) Üllés Nagyközségi Önkormányzat 17/2022.(IX.07.)önkormányzati rendelete az

önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 2. sz. módosításáról

6.) Beszámoló a Csigabiga Óvoda és Bölcsőde 2021/2022. évi feladatellátásáról és működéséről

7.) Csigabiga Óvoda és Bölcsőde 2022/2023. évekre vonatkozó munkatervének jóváhagyása

8.) 2022-2027. évekre vonatkozó Helyi Esélyegyenlőségi Program elfogadása

9.) Gördülő Fejlesztési Program elfogadása 2023-2037. közötti időszakra

10.) Homokháti Kistérség Többcélú Társulása Társulási Megállapodásának XXIV. számú módosítása

11.) A 69/2022. (V. 12.) önkormányzati határozat módosítása (*Pályázat benyújtása – Vásártér utcai műfüves pálya felújítására)*

12.) Pénzügyi- és Ügyrendi Bizottság jegyzőkönyve

Üllés Nagyközségi Önkormányzat Képviselő-testületének

2022. szeptember 6-i munkaterv szerinti, nyílt ülésén meghozott

**H A T Á R O Z A T O K**

**119/2022(IX.06.)önkormányzati határozat** 5.o.

**Tárgy:** A Képviselőtestület 2022. szeptember 6-i munkaterv szerinti, nyílt ülésének napirendi pontja

**120/2022.(IX.06.)önkormányzati határozat** 7.o.

**Tárgy**: Tájékoztató lejárt határidejű képviselőtestületi határozatok végrehajtásáról

**121/2022.(IX.06.)önkormányzati határozat**  9.o.

**Tárgy:** Csigabiga Óvoda és Bölcsőde 2021/2022. évi feladatellátása és működése

**122/2022.(IX.06.)önkormányzati határozat**  9.o.

**Tárgy:** Csigabiga Óvoda és Bölcsőde 2021/2022. évi feladatellátása és működése

**123/2022.(IX.06.) önkormányzati határozat** 10.o.

**Tárgy**: Csigabiga Óvoda és Bölcsőde *óvodai intézményegység* 2022/2023. évekre vonatkozó munkatervének jóváhagyása

**124/2022.(IX.06.) önkormányzati határozat** 11.o.

**Tárgy**: Csigabiga Óvoda és Bölcsőde *bölcsődei intézményegység* 2022/2023. évekre vonatkozó munkatervének jóváhagyása

**125/2022.(IX.06.)önkormányzati határozat**  12.o.

**Tárgy:** 2022-2027. évekre vonatkozó Helyi Esélyegyenlőségi Program elfogadása

**126/2022. (IX. 06.) önkormányzati határozat** 13.o.

**Tárgy:** Gördülő Fejlesztési Program elfogadása 2023-2037. közötti időszakra

**127/2022.(IX.06.)önkormányzati határozat**  14.o.

**Tárgy:** Homokháti Kistérség Többcélú Társulása Társulási Megállapodásának XXIV. számú módosítása

**128/2022. (IX. 06.) önkormányzati határozat** 15.o.

**Tárgy:** A 69/2022. (V. 12.) önkormányzati határozat módosítása(*Pályázat benyújtása – Vásártér utcai műfüves pálya felújítására)*

**129/2022. (IX.06.)önkormányzati határozat**  15.o.

**Tárgy:** Zárt ülés elrendelése

Üllés Nagyközségi Önkormányzat Képviselő-testületének

2022. szeptember 6-i munkaterv szerinti, nyílt ülésén megalkotott

**R E N D E L E T E K**

**17/2022.(IX.07.)ÖNKORMÁNYZATI RENDELETE**  8.o.

AZ ÖNKORMÁNYZAT ÉS SZERVEI 2022. ÉVI KÖLTSÉGVETÉSÉRŐL ÉS

ANNAK VÉGREHAJTÁSÁRÓL, A KÖLTSÉGVETÉSI GAZDÁLKODÁS

2022. ÉVI VITELÉNEK SZABÁLYAIRÓL SZÓLÓ ÖNKORMÁNYZATI RENDELET

2. SZ. MÓDOSÍTÁSÁRÓL

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. szeptember 6-i munkaterv szerinti, nyílt ülésén.

Helye: Polgármesteri Hivatal, Tárgyaló

Jelen vannak: Juhász Attila alpolgármester, Dudás János, Fodorné Bodrogi Judit és Mészáros Marcell képviselők

Távolmaradását előzetesen jelezte: Nagy Attila Gyula polgármester Faragó-Mészáros Judit és Meszesné Volkovics Szilvia képviselő

Tanácskozási joggal meghívottak közül jelen van:

Dr. Borbás Zsuzsanna jegyző, Marótiné Hunyadvári Zita Csigbiga Óvoda és Bölcsőde vezetője, Bokor Józsefné bölcsődevezető, Hódiné Vass Magdolna iskola tagintézmény-vezető, Czékus Péter műszaki ügyintéző

Jegyzőkönyvvezető: Balogh Márta igazgatási előadó

Nagy Attila Gyula polgármester előzetesen jelzett távollétében Juhász Attila alpolgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 4 fő jelen van, így az ülést határozatképesnek nyilvánítja és azt megnyitja.

A napirendeket a meghívó szerint javasolja elfogadni azzal az eltéréssel, hogy a meghívó szerinti 7.) napirendet – a téma jellegénél fogva - zárt ülés keretében tárgyalják - melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**119/2022.(IX.06.)önkormányzati határozat**

**Tárgy:** A Képviselőtestület 2022. szeptember 6-i munkaterv szerinti, nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. szeptember 6-i munkaterv szerinti, nyílt ülésének napirendjét az alábbiak szerint határozza meg:

**1.) Beszámoló a lejárt határidejű határozatok végrehajtásáról**

Előadó: Juhász Attila alpolgármester

**2.) Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 2. sz. módosításáról**

Előadó: Juhász Attila alpolgármester

**3.) Beszámoló a Csigabiga Óvoda és Bölcsőde 2021/2022. évi feladatellátásáról és működéséről**

Előadó: Juhász Attila alpolgármester

**4.) Csigabiga Óvoda és Bölcsőde 2022/2023. évekre vonatkozó munkatervének jóváhagyása**

Előadó: Juhász Attila alpolgármester

**5.) 2022-2027. évekre vonatkozó Helyi Esélyegyenlőségi Program elfogadása**

Előadó: Juhász Attila alpolgármester

**6.) Gördülő Fejlesztési Program elfogadása 2023-2037. közötti időszakra**

Előadó: Juhász Attila alpolgármester

**7.) Homokháti Kistérség Többcélú Társulása Társulási Megállapodásának XXIV. számú módosítása**

Előadó: Juhász Attila alpolgármester

**8.)** **A 69/2022. (V. 12.) önkormányzati határozat módosítása** (*Pályázat benyújtása – Vásártér utcai műfüves pálya felújítására)*

Előadó: Juhász Attila alpolgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.) Napirend**

**Beszámoló a lejárt határidejű határozatok végrehajtásáról**

Előadó: Juhász Attila alpolgármester

*(az előterjesztés a jegyzőkönyv 3. számú melléklete)*

Juhász Attila alpolgármester: mindenki megkapta az előterjesztést. Ebben szerepelnek azok a határozatok, amelyeket a testület az előző munkaterv szerinti ülésen meghozott, illetve azok végrehajtása is. Kérdés, észrevétel van-e?

Dr. Borbás Zsuzsanna jegyző: a 112/2022.(VIII.05.)önkormányzati határozat kapcsán elmondja: az ipari terület versenyeztetési eljárására benyújtandó ajánlatok benyújtási határideje augusztus 31-e volt. A felhívásra 4 db ajánlat érkezett be. A felhívásnak megfelelően a Pénzügyi- és Ügyrendi Bizottság fogja az ajánlatokat bontani 8 munkanapon belül. A bizottság a formai és tartalmi követelményeknek való megfelelést fogja vizsgálni. Egy rendkívüli testületi ülés keretében fogadják majd el a bérleti szerződés tartalmát. A szerződés tartalmát a Magyar Államkincstárnak jóvá kell hagyni. Ő a tervezetet a héten megküldi a MÁK-nak. Célszerűbb a szerződéskötés előtt a MÁK előzetes véleményét, jóváhagyását megkérni. Bízik benne, hogy a szerződéskötésre szeptember közepén-végén sor kerülhet.

Fodorné Bodrogi Judit képviselő: egyeztessék most a bizottsági ülés időpontját, mindenki itt van.

Dudás János PÜB elnöke: neki bármilyen időpont jó.

Dr. Borbás Zsuzsanna jegyző: péntek 9 óra?

Fodorné Bodrogi Judit képviselő: jó lesz az időpont.

Juhász Attila alpolgármester: további kérdés, észrevétel? Amennyiben nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**120/2022.(IX.06.)önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.) Napirend**

**Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 2. sz. módosításáról**

Előadó: Juhász Attila alpolgármester

*(az előterjesztés a jegyzőkönyv 4. számú melléklete)*

Juhász Attila alpolgármester: a rendelet-tervezet anyagát a képviselőknek megküldték. Ez a módosítás nagyrészt az irattár épületének felújítását, a hivatal mellett parkolók kialakítását, valamint a Házasságkötő előtti útszakasz felújítását foglalja magában.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a tervezet melléklet szerinti elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a rendelet-tervezet elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 17/2022.(IX.07.) ÖNKORMÁNYZATI RENDELETE AZ ÖNKORMÁNYZAT ÉS SZERVEI 2022. ÉVI KÖLTSÉGVETÉSÉRŐL ÉS ANNAK VÉGREHAJTÁSÁRÓL, A KÖLTSÉGVETÉSI GAZDÁLKODÁS 2022. ÉVI VITELÉNEK SZABÁLYAIRÓL SZÓLÓ ÖNKORMÁNYZATI RENDELET 2. SZ. MÓDOSÍTÁSÁRÓL

*(a rendelet teljes szövegét az 5. sz. melléklet tartalmazza)*

**3.) Napirend**

**Beszámoló a Csigabiga Óvoda és Bölcsőde 2021/2022. évi feladatellátásáról és működéséről**

Előadó: Juhász Attila alpolgármester

*(az előterjesztés a jegyzőkönyv 6. számú melléklete)*

Juhász Attila alpolgármester: a munkaterv szerint terjesztették be a napirendet, az előterjesztést a képviselők megkapták. Az intézményvezetőnek van-e e kiegészítése az anyaggal kapcsolatosan?

Marótiné Hunyadvári Zita Csigabiga Óvoda és Bölcsőde vezetője: próbáltak minden olyan fontos információt, eseményt összeszedni, ami az elmúlt tanévet érintette. Köszönettel tartoznak sok mindenért. Az óvodapedagógusi hiány miatt egy fő dajka került felvételre, mely hatalmas segítség. Nagy segítség volt a közmunkaprogram általi foglalkoztatás, de a diákmunka és az 50 órás közösségi foglalkoztatás is – mindig megtalálták a fiataloknak „illő” munkát. A Technikai Csoport is nagyon sokat segített. Próbálják számukra az elvégzendő munkát racionalizálni azzal, hogy a kisebb-nagyobb munkákat „összevárják” és azokat nem kell egyesével elvégezniük. Ő örülne, ha mint korábban, lenne egy „kinevezett” nap, amikor csak az óvodában és bölcsődében vannak a karbantartók. Tudja, hogy a Technikai Csoportnak sok helyen kell helytállni.

Több szakmai ellenőrzésük is volt – pl. júniusban tanfelügyeleti ellenőrzés. Köszöni az önkormányzati dolgozók közreműködését. Nagy hiányosságokat nem találtak, egy-két kisebb megállapítást tettek csupán, amin próbálnak változtatni. Az egyik ilyen a fenntarthatóság. Szeretnének ezen a vonalon, a környezettudatosság vonalán egy „zöld ovi” programot beindítani. Ennek „alapköveit” még az idén lerakják. A honlapot frissíteni kell.

Volt egy Államkincstáros ellenőrzésük is. Az ellenőrzés több esetben már olyan irányba is elment, ami nem terjedt ki sem az ellenőrzés hatókörére, sem annak időszakára. Nagyon köszöni a jegyző és a gazdálkodási osztály munkáját.

A tárgyi feltételeket próbálják megőrizni, szinten tartani. Elég széles a felhasználói kör, a tárgyak elamortizálódnak.

A fejlesztők és egyéb szakemberek részéről „hullámvölgy” van, illetve nagyfokú pályaelhagyás történik, olyan szinten, hogy szinte elláthatatlan a feladat. A mórahalmi szakszolgálathoz tartoznak, ahonnan néhány hónap alatt 8 ember állt fel, úgy tudja, hogy a vezető is elment. Az SNI-s gyerekek ellátásával foglalkozó szakemberek visszamondták szerződésüket. 10 sajátos nevelésű igényű gyermekük van és jelenleg „nulla” fejlesztőjük. Próbálnak a helyzetre megoldást találni, nagyon nehéz. Azért küzd, hogy ezeknek a gyermekeknek helyben tudjanak fejlesztési lehetőséget biztosítani. Ha végképp nem boldogulnak külön-külön, akkor a Homokháti Óvodák Kistérségi Egyesületének közreműködésével több intézménnyel közösen foglalkoztatnának szakembereket.

Juhász Attila alpolgármester: kérdés, észrevétel van-e? Amennyiben nincs, úgy javasolja elsőként az óvodai intézményegység tevékenységéről szóló beszámoló elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**121/2022.(IX.06.)önkormányzati határozat**

**Tárgy:** Csigabiga Óvoda és Bölcsőde 2021/2022. évi feladatellátása és működése

**H A T Á R O Z A T**

A Képviselőtestület a Csigabiga Óvoda és Bölcsőde 2021/2022. évi feladatellátásáról és működéséről szóló beszámolót a melléklet szerint elfogadja.

Határidő: azonnal

Felelős: Marótiné Hunyadvári Zita Csigabiga Óvoda és Bölcsőde vezetője

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Marótiné Hunyadvári Zita intézményvezető
4. Irattár

Juhász Attila alpolgármester: a bölcsődei beszámolóval kapcsolatosan kérdés, észrevétel van-e? Amennyiben nincs, úgy javasolja a bölcsődei intézményegység tevékenységéről szóló beszámoló elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**122/2022.(IX.06.)önkormányzati határozat**

**Tárgy:** Csigabiga Óvoda és Bölcsőde 2021/2022. évi feladatellátása és működése

**H A T Á R O Z A T**

A Képviselőtestület a Csigabiga Óvoda és Bölcsőde 2021/2022. évi feladatellátásáról és működéséről szóló beszámolót a melléklet szerint elfogadja.

Határidő: azonnal

Felelős: Marótiné Hunyadvári Zita Csigabiga Óvoda és Bölcsőde vezetője

Bokor Józsefné bölcsődevezető

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Marótiné Hunyadvári Zita intézményvezető
4. Bokor Józsefné bölcsődevezető
5. Irattár

**4.) Napirend**

**Csigabiga Óvoda és Bölcsőde 2022/2023. évekre vonatkozó munkatervének jóváhagyása**

Előadó: Juhász Attila alpolgármester

*(az előterjesztés a jegyzőkönyv 7. sz. melléklete)*

Juhász Attila alpolgármester: a munkaterv szerint terjesztették be a napirendet, az előterjesztést a képviselők megkapták. Az intézményvezetőnek van-e kiegészítése az anyaggal kapcsolatosan?

Marótiné Hunyadvári Zita Csigabiga Óvoda és Bölcsőde vezetője: a hagyományos programokat szeretnék tovább vinni. Ami egy nagy vállalás, a zöldovi és a madárbarát intézmény „alapkövének” letétele. Ő ezzel kapcsolatosan már egyeztetett a polgármesterrel és a jegyzővel, akik ígéretet tettek, hogy a lehetőségekhez mérten, támogatják a megvalósítást. Az állatorvosi rendelő mögötti részt nézték ki a célra, ami már eleve fás terület, illetve ott egy ovikertet is létesítenének. A terület csinosításához, az ovikert létrehozásához szülői segítséget is igénybe kívánnak venni. A terület közel van az óvodához, oda napi szinten járnának ki. Szeretnék kérni, hogy ezen alkalmakkor a Napos piac mosdóját használni tudják a gyermekek.

Dr. Borbás Zsuzsanna jegyző: a mosdóhasználatot a művelődési ház igazgatójával kellene egyeztetni.

Juhász Attila alpolgármester: kérdés, észrevétel van-e? Amennyiben nincs, úgy javasolja elsőként az óvodai intézményegység munkatervéről szóló anyag jóváhagyását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**123/2022.(IX.06.) önkormányzati határozat**

**Tárgy**: Csigabiga Óvoda és Bölcsőde *óvodai intézményegység* 2022/2023. évekre vonatkozó munkatervének jóváhagyása

**H A T Á R O Z A T**

Üllés Nagyközségi Önkormányzat Képviselőtestülete áttekintette a Csigabiga Óvoda és Bölcsőde óvodai intézményegység 2022/2023. évekre vonatkozó munkatervét és azt a melléklet szerint jóváhagyja.

Határidő: -

Felelős: Marótiné Hunyadvári Zita Csigabiga Óvoda és Bölcsőde vezetője

Erről jegyzőkönyvi kivonaton értesítést kap:

1) Nagy Attila Gyula polgármester

2) Dr. Borbás Zsuzsanna jegyző

3) Marótiné Hunyadvári Zita Csigabiga Óvoda és Bölcsőde vezetője

4) Irattár

Juhász Attila alpolgármester: kérdés, észrevétel van-e a bölcsődei anyaggal kapcsolatosan? Amennyiben nincs, úgy javasolja a munkatervéről szóló anyag jóváhagyását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**124/2022.(IX.06.) önkormányzati határozat**

**Tárgy**: Csigabiga Óvoda és Bölcsőde *bölcsődei intézményegység* 2022/2023. évekre vonatkozó munkatervének jóváhagyása

**H A T Á R O Z A T**

Üllés Nagyközségi Önkormányzat Képviselőtestülete áttekintette a Csigabiga Óvoda és Bölcsőde bölcsődei intézményegység 2022/2023. évekre vonatkozó munkatervét és azt a melléklet szerint jóváhagyja.

Határidő: -

Felelős: Marótiné Hunyadvári Zita Csigabiga Óvoda és Bölcsőde vezetője

Erről jegyzőkönyvi kivonaton értesítést kap:

1) Nagy Attila Gyula polgármester

2) Dr. Borbás Zsuzsanna jegyző

3) Marótiné Hunyadvári Zita Csigabiga Óvoda és Bölcsőde vezetője

4.) Bokor Józsefné bölcsőde vezető

5) Irattár

**5.) Napirend**

**2022-2027. évekre vonatkozó Helyi Esélyegyenlőségi Program elfogadása**

Előadó: Juhász Attila alpolgármester

*(az előterjesztés a jegyzőkönyv 8. sz. melléklete)*

Juhász Attila alpolgármester: az előterjesztést megkapták. A programot a HEP Fórum tagjai véleményezhették ki.

Dudás János PÜB elnöke: nagyon nagy és jól kidolgozott anyagot kaptak meg. Vajon beváltja-e a reményeket 2027-ig? Reméli, hogy igen, és nem egy „polcnak” elkészített programról van szó. Látja, hogy mennyire sok és felesleges munkát ad egy-egy jogszabály a dolgozóknak, a munkaköri feladatukon felül. Nem tudja, látják-e a hozadékát?

Dr. Borbás Zsuzsanna jegyző: a dokumentum megléte lehet, hogy feleslegnek tűnik, de nem az. Fontos anyag - a pályázatokhoz be kell csatolni a dokumentumot, illetve amennyiben pályázati ellenőrzés van, azt be kell mutatni. A leírt célok aktuálisak és helytállók, de költségfüggők.

Juhász Attila alpolgármester: kérdés, észrevétel van-e? Amennyiben nincs, úgy javasolja a program jóváhagyását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**125/2022.(IX.06.)önkormányzati határozat**

**Tárgy:** 2022-2027. évekre vonatkozó Helyi Esélyegyenlőségi Program elfogadása

**H A T Á R O Z A T**

Üllés Nagyközségi Önkormányzat Képviselőtestülete Üllés Nagyközségi Önkormányzat 2022-2027. évekre vonatkozóHelyi Esélyegyenlőségi Programját áttekintette és azt a melléklet szerinti tartalommal jóváhagyja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**6.) Napirend**

**Gördülő Fejlesztési Program elfogadása 2023-2037. közötti időszakra**

Előadó: Juhász Attila alpolgármester

*(az előterjesztés a jegyzőkönyv 9. sz. melléklete)*

Juhász Attila alpolgármester: az előterjesztés anyagát a képviselőknek megküldték. Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság az előterjesztésben foglalt határozati javaslat elfogadásával egyetért, azzal a kiegészítéssel, hogy a jövőt illetően komoly aggályai vannak – az állam milyen „gazdája” lesz a szolgáltatásnak?

Juhász Attila alpolgármester: további kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozati javaslatot hozza:

**126/2022. (IX. 06.) önkormányzati határozat**

**Tárgy:** Gördülő Fejlesztési Program elfogadása 2023-2037. közötti időszakra

**H A T Á R O Z A T**

1. Üllés Nagyközségi Önkormányzat Képviselő-testülete elfogadja az Alföldvíz Zrt. által javasolt Gördülő Fejlesztési Program 2023-2037. közötti időszakra vonatkozó Üllés ivóvíz ellátó rendszer felújítási és pótlási, valamint beruházási tervrészét.
2. A Képviselő-testület felhatalmazza a Polgármestert arra, hogy a terveket, valamint a GFT benyújtásához szükséges meghatalmazást és nyilatkozatot aláírja.

Határidő: azonnal

Felelős: Nagy Attila Gyula polgármester

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoport vezető
4. Czékus Péter műszaki előadó
5. Alföldvíz Zrt.
6. Irattár

**7.) Napirend**

**Homokháti Kistérség Többcélú Társulása Társulási Megállapodásának XXIV. számú módosítása**

Előadó: Juhász Attila alpolgármester

*(az előterjesztés a jegyzőkönyv 10. sz. melléklete)*

Juhász Attila alpolgármester: az előterjesztés anyagát a képviselőknek megküldték. Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság az előterjesztésben foglalt határozati javaslat elfogadásával egyetért.

Juhász Attila alpolgármester: a társulási megállapodás új intézménnyel bővült, a pusztamérgesi bölcsőde került be a működtetésbe.

Dr. Borbás Zsuzsanna jegyző: a megállapodás 31-32. oldalán módosult az időskorúak, demens betegek tartós bentlakásos ellátását biztosító ásotthalmi intézmény működési területe.

A továbbiakban csak a zákányszéki és az ásotthalmi betegeket fogadja az intézmény. Szomorú, mert jelentős igény lenne rá más településeken is.

Marótiné Hunyadvári Zita Csigabiga Óvoda és Bölcsőde vezetője: az üllési szociális központot nem lehetne átalakítani bentlakásos intézménnyé?

Juhász Attila alpolgármester: nem igazán. Ha rajta múlna, már állna egy intézmény. Sajnos nincs rá finanszírozás.

Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozati javaslatot hozza:

**127/2022.(IX.06.)önkormányzati határozat**

**Tárgy:** Homokháti Kistérség Többcélú Társulása Társulási Megállapodásának XXIV. számú módosítása

**H A T Á R O Z A T**

1.) Üllés Nagyközségi Önkormányzat Képviselő-testülete a Homokháti Kistérség Többcélú Társulásának XXIV. számú módosításokkal egységes szerkezetbe foglalt társulási megállapodását a melléklet szerint elfogadja.

2.) A Képviselő-testület felhatalmazza a polgármestert a társulási megállapodás aláírására.

Felelős: 2./ pontra Nagy Attila Gyula polgármester

Határidő: azonnal

Jelentést a Képviselő-testület nem kér.

Erről jegyzőkönyvi kivonaton értesítést kap:

l.) Nagy Attila Gyula polgármester

2.) Dr. Borbás Zsuzsanna jegyző

3.) Homokháti Kistérség Többcélú Társulása, 6782 Mórahalom Szentháromság tér 1.

4.) Mórahalmi Polgármesteri Hivatal, 6782 Mórahalom Szentháromság tér 1.

5.) Irattár

**8.) Napirend**

**A 69/2022. (V. 12.) önkormányzati határozat módosítása** (*Pályázat benyújtása – Vásártér utcai műfüves pálya felújítására)*

Előadó: Juhász Attila alpolgármester

*(az előterjesztés a jegyzőkönyv 11. sz. melléklete)*

Juhász Attila alpolgármester: az előterjesztés anyagát a képviselőknek megküldték. Az önerőt egyszer már elfogadták. A projekt megvalósítási fázisba került, magasabb árajánlattal, nagyobb önerővel. Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság az előterjesztésben foglalt határozati javaslat elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozati javaslatot hozza:

**128/2022. (IX. 06.) önkormányzati határozat**

**Tárgy: A 69/2022. (V. 12.) önkormányzati határozat módosítása** (Pályázat benyújtása – Vásártér utcai műfüves pálya felújítására)

**H A T Á R O Z A T**

1. Üllés Nagyközségi Önkormányzat Képviselőtestülete a 69/2022. (V. 12.) önkormányzati határozat 3.) pontját az alábbiakra módosítja.
2. „3.) A Képviselőtestület a pályázat megvalósításához bruttó 1.925.737,- Ft önerőt biztosít:

*1 150 000,-Ft összeg erejéig a 2022. évi költségvetés dologi kiadásainak terhére, 775.737. -Ft összeg erejéig a 2022. évi költségvetési tartalék terhére*.”

1. A Képviselőtestület felhatalmazza a polgármestert, hogy a pályázat benyújtása érdekében az Együttműködési Megállapodást aláírja és a szükséges intézkedéseket megtegye.

Határidő: azonnal

Felelős: polgármester

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4.) Czékus Péter műszaki ügyintéző

5.) Irattár

Juhász Attila alpolgármester: egyéb észrevétel, javaslat van-e? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**129/2022. (IX.06.)önkormányzati határozat**

**Tárgy:** Zárt ülés elrendelése

**H A T Á R O Z A T**

Üllés Nagyközségi Önkormányzat Képviselőtestülete – figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Irattár

Juhász Attila alpolgármester: megköszöni a részvételt, a nyílt ülést 15 óra 36 perckor bezárja.

K.m.f.

Juhász Attila Dr. Borbás Zsuzsanna

alpolgármester jegyző